Поштовани студенти,

Задатак из предмета Енглески језик 3, у оквиру Педагошке праксе 3, обухвата следеће сегменте:

1. Уочити и забележити да ли се и колико користи енглески језик током активности у вртићу - колико деце већ зна поједине речи и изразе и да ли васпитачи користе енглески у комуникацији са децом.

2. Посматрајући дечије активности током праксе, уочити могућности да се оне обогате одговарајућим причама, песмицама, разбрајалицама или играма на енглеском језику.

3. У складу са оним што је уочено и забележено, активно се укључити подстичући децу да обогате активности одговарајућим причама, песмицама, разбрајалицама или играма на енглеском језику; или увести неке елементе (речи и изразе) који се користе у истим или сличним активностима на енглеском језику; или показати деци нову активност кроз коју би деца усвојила неке нове речи и изразе. На пример:

Приче

Уколико деца у вртићу слушају или причају приче, обогатити ову активност одговарајућим речима, изразима или реченицама на енглеском језику. На пример, упоредити наслове и имена ликова из приче на српском и на енглеском језику, упоредити како почиње и завршава се приповедање на српком, а како на енглеском језику, испричати деци причу на енглеском језику и сл.

Песмице

Питати децу да ли знају да рецитују на енглеском језику; научити их песмицу која им се допада и сл.

Разбрајалице

Уочити да ли деца користе разбрајалице током активности у вртићу и које разбрајалице знају. Упоредити разбрајалице на српском и енглеском језику; научити их разбрајалицу која им се допада и сл.

Игре

Упоредити игре заступљене у вртићу са истим или сличним играма које постоје на енглеском говорном подручју. Уочити могућности да се деца упознају са неким играма са енглеског говорног подручја (на пр. *Simon says, I spy*…).

Написати кратак извештај на енглеском језику (200 – 300 речи) који треба да садржи сва три наведена сегмента. Овај задатак доноси 10 предиспитних поена. Рок за слање задатка у е-учионицу је 30.12.2024. у 13 часова.

Следе додатна упутства за писање извештаја:

REPORT LAYOUT:

Introduction should include the following information: the name of the preschool institution, the age and number of children in the group

Main part should answer the following questions:

1. Do children use English language during activities at kindergarten? How often do they use it? How many children know and use words/sentences in English? Do the teachers use English in communication with the children? Do they organize any activities in English?

2. What are the possibilities to enrich the kindergarten activities with stories, poems, rhymes or games in English?

3. Describe how you implemented your knowledge to enrich the kindergarten activities with adequate stories, poems, rhymes or games in English.

Conclusion

How would you describe the feedback you received from the children? How many children participated in the activities which included English?

**The report should contain 200-300 words!**